كندا (Canada) هيا دوله من دول امريكا الشماليه. هيا تانى اكبر بلد فى العالم بالمساحه، و هيا على معظم مساحة شمال امريكا الشماليه. اللغات الرسميه فيها: انجليزى و فرنستوى, و فيه تمن لغات اقليميه معترف فيها: Inuktitut, Inuinnaqtun, Cree, Dëne Sųłiné, Gwich’in, Inuvialuktun, Slavey و Tłįchǫ Yatiì. حدود كندا مع امريكا (الولايات المتحدة) فى الجنوب و الشمال الغربى هيا اطول حدود فى العالم, و كندا بتطل على امتداد من المحيط الاطلنطى فى شرقها و على المحيط الهادى فى غربها. ارض كندا سكنها من الاف السنين مجموعات مختلفة من السكان الاصليين, بدايه من اواخر القرن الخمتاشر, بعت البريطانيين و الفرنسيين بعثات استكشاف, و استقرو على طول ساحل المحيط الاطلنطى. فرنسا اتنازلت عن مستعمراتها فى امريكا الشمالية سنة 1763 بعد حرب السبع سنين. كندا تضم عشر محافظات البرتا, كولومبيا البريطانيه, مانيتوبا, نيو برونزويك, نيوفاوندلاند و لابرادور, نوفا سكوتيا, اونتاريو, جزيرة الامير ادوارد, كيبيك, و ساسكاتشوان, و التلات اقاليم الشمالية الغربية, نونافوت, و يوكون . اكبر مدن كندا هى تورونتو و مونتريال. كندا هيا دولة فيدرالية باعتبارها ديمقراطية برلمانية و ملكية دستوريه, الملكه اليزابيث الثانيه هيا رئيسة الدوله بس مسؤولية ادارة البلد لرئيس وزرا كندا.